stanford-oval/wikipedia huggingface dataset:
ויליאם בלייק
לקריאה נוספת

ראובן אבינועם, מבחר שירת אנגליה, ע' 253-238, מסדה: תל אביב תשט"ז.
ויליאם בלייק, על שירת הומרוס וורגיליוס (מאנגלית: דני נוימן), ויליאם בלייק, מתוך שירי הניסיון (מאנגלית: רונן סוניס)
וויליאם בלייק – לאוקואון (תרגם: יהודה ויזן) - בתוך: דחק - כתב עת לספרות טובה, כרך ד'
הלך מטורף - מבחר שירי ויליאם בלייק בתרגומה של חנה ניר. הוצאת כרמל, 2015
ויליאם בלייק, שמשון: דיוקן פואטי (מאנגלית: עודד וולקשטיין), דחק - כתב עת לספרות טובה, כרך ח', 2017.
ויליאם בלייק, ערש המיתה (מאנגלית: עודד וולקשטיין), דחק - כתב עת לספרות טובה, כרך י', 2018.
ויליאם בלייק, מתוך הערות להרצאותיו של ג'ושוע ריינולדס (מאנגלית: יהודה ויזן), דחק - כתב עת לספרות טובה, כרך טו, 2022.
The Complete Poetry and Prose of William Blake, Edited by David V. Erdman with a foreword and commentary by Harold Bloom, ISBN 978-0-520-25637-8
The Complete Illuminated Books of William Blake (Unabridged - With All The Original Illustrations) ISBN 807484403X by William Blake
The Cambridge Companion To William Blake, edited by Morris Eaves ISBN 0-5-21786-770
Fearful Symmetry: A Study of William Blake, edited by Northrop Frye ISBN 1-4-00847-478
The Works of William Blake: Poetic, Symbolic and Critical, edited by Edwin John Ellis and W. B. Yeats, with an introduction by Wayne K. Chapman
William Blake, On His Poetry and Painting: A Study Of A Descriptive Catalogue, Other Prose Writings and Jerusalem, Edited by Hazard Adams ISBN 0-7-86484-942
Weaving the Word: The Metaphorics of Weaving and Female Textual Production, by Kathryn Sullivan Kruger in which the author discusses in the chapter "The Loom of Language and the Garment of Words in William Blake's The Four Zoas" the poet's usage of words related to the craft of weaving and its social role in the context of Gender Studies, as depicted in his major work, The Four Zoas, Pages 87 – 108, while only a few pages are accessible online ISBN 1-5-75910-527
Spiral Symmetry, by C A Pickover and I Hargittai Chapter 22: Spinning Descartes into Blake: Spirals, Vortices and the Dynamics of Deviation, Pages 399 - 442 ISBN 9814506265
William Blake and the Body, by Tristanne J. Connolly, ISBN 0-2-30597-017
William Blake and the Cultures of Radical Christianity - by Robert Rix ISBN 1351872958
Fearful Symmetries: William Blake, Northrop Frye, and Archetypal Criticism, Mark Ryan, University of Nottingham
W. J. T. Mitchell. Blake’s Composite Art: A Study of the Illuminated Poetry, a review by Thomas Frosch
Tristanne J. Connolly. William Blake and the Body, a review by Thomas Frosch
The influence of Jacob Boehme on the work of Blake, by Bryan Aubrey
על עצמות המתים, אולגה טוקרצ'וק,אחוזת בית (הוצאה לאור),2021.
הבחירות לרשויות המקומיות בישראל (1965)

הבחירות לרשויות המקומיות בישראל התקיימו בפעם הרביעית במדינת ישראל ב-2 בנובמבר 1965 במקביל לבחירות לכנסת השישית. בבחירות אלו שיטת הבחירות הייתה דומה לשיטת הבחירות לכנסת.
הבחירות ברשויות המקומיות > עיריות

בירושלים התמודדו לראשות העיר ראש העיר המכהן מטעם המערך לאחדות פועלי ארץ ישראל מרדכי איש-שלום ומועמד רשימת פועלי ישראל טדי קולק. בבחירות עצמן שתי הרשימות קיבלו כחמישה מושבים כל אחת (מתוך 21 מושבי המועצה) ושתיהן ניסו לקבל את תמיכת הסיעות הדתיות. בסופו של דבר קולק הצליח להרכיב קואליציה ולהתמנות לראש העיר.
בעיר תל אביב-יפו – חל בבחירות אלו תיקו בין סיעת המערך (שהובלה על ידי ראש העיר המכהן מרדכי נמיר) לבין גח"ל שהונהגה על ידי מרדכי-חיים שטרן. מתוך 31 מושבי המועצה, שתי הרשימות קיבלו כ-12 מושבים כל אחת, הסיעה הדתית קיבלה כשלושה מושבים, רפ"י – שניים, המפלגה הליברלית העצמאית ומפ"ם קיבלו מושב לכל רשימה. בסופו של דבר ראש העיר נמיר הצליח להרכיב קואליציה והמשיך לכהן בתפקידו.
בחיפה המערך (בהובלת אבא חושי) קיבל כעשרה מושבים מתוך 21 מושבי המועצה. גח"ל כ-5 מושבים, הרשימה הדתית ורפ"י כשני מושבים לכל רשימה, והמפלגה הליברלית העצמאית ומפ"ם קיבלו מושב לכל רשימה.
המערך הצליח לשמר את שלטון מפא"י גם בערים הבאות:
אילת (יוסף לוי)
בת ים (מנחם רוטשילד)
גבעתיים (יעקב קרייזמן שנבחר להחליף את ראש העירייה הפורש שמעון בן-צבי)
הרצליה (פסח יפהר)
חולון (פנחס אילון)
כפר סבא (זאב גלר)
לוד (צבי איצקוביץ)
נהריה (גרשון טץ)
ראשון לציון (אריה שפטל)
באשקלון נבחר מועמד גח"ל רחביה אדיבי. כמו כן, גח"ל ניצחה גם בערים:
חדרה (עם המועמד דב ברזילי)
צפת (מאיר מיבר)
נתניה (עובד בן עמי)
בבני ברק ניצח ראש העיר המכהן ומועמד פועלי אגודת ישראל ראובן אהרונוביץ'.
בנצרת ניצחה המפלגה הקומוניסטית הישראלית, שקיבלה כ-7 מתוך 15 מושבי מועצת העיר.
הבחירות ברשויות המקומיות > מועצות מקומיות

המערך ניצח ביקנעם עילית (שהייתה ברשות משותפת יחד עם יקנעם המושבה). המערך ניצח גם בשדרות, אבן יהודה, תל מונד, רכסים, מצפה רמון, גדרה, גבעת עדה, בית שאן, אזור ובית דגן. בגני תקווה נבחר ראש המועצה המכהן מטעם המערך שלמה דובין. זאת אף על פי שסיעתו הייתה רק השנייה בגדולה לאחר המפד"ל – באמצעות הקמת קואליציה עם מפ"ם.
גח"ל ניצחה בבית שמש (למרות שסיעת המערך הייתה גדולה יותר) ובמנחמיה.
באור יהודה ניצח מועמד רפ"י מרדכי בן-פורת. רפ"י ניצחה גם בדימונה עם ראש המועצה המכהן ערמון לרדו, אך זה פרש כשנה מאוחר יותר והעניק את השלטון ביישוב לטובת המערך.
באופקים המפד"ל ניצחה עם כחמישה חברי מועצה, אל מול ארבעה בלבד של המערך. המפד"ל ניצח גם באור עקיבא, שלומי, נתיבות, מבשרת ציון, יבנה ובגן יבנה.
בראש העין ניצח שלום מנצורה מטעם התאחדות התימנים בישראל.
באופן חריג לתקופה זו, ביסוד המעלה התחרו כשתי רשימות מקומיות על חמשת מושבי המועצה. במטולה ובקריית ביאליק ניצחה רשימה מקומית את רשימת המערך. במושבה כנרת, רמות השבים, שבי ציון ובכפר תבור התמודדו רשימה מקומית אחת בכל ישוב. ביישובים אלו לא נערכו בחירות והרשימה היחידה קיבלה את כלל המושבים במועצה.
בניגוד לרוב הארץ, בקרב המועצות המקומיות הערביות בלטו בעיקר רשימות מקומיות שונות. מקרה חריג התרחש בדלית אל-כרמל שבה הסיעה הגדולה ביותר הייתה דווקא זו של גח"ל.
בירכא נבחר מועמד המערך.
במע'אר התמודדו 19 רשימות ואף אחת מהן לא עברה את אחוז החסימה.
בג'סר א-זרקא נבחר מועמד רשימת קידמה ופיתוח.
הערות שוליים

↑  ט. קולק הקים קואליציה בעיריית ירושלים, קול העם, 14 בנובמבר 1965
קואליציה בראשות קולק הוקמה רשמית בירושלים, דבר, 14 בנובמבר 1965
גלריית דגלי בלגיה

דגלי בלגיה:
דגל הלאום

| דגל | תאריך | שמוש | תיאור |
| --- | --- | --- | --- |
|  | 1831 - | דגל בלגיה | טריקולור, בצבעי שחור (צד הניצב), צהוב ואדום |
הנס המלכותי

| דגל | תאריך | שימוש | תיאור |
| --- | --- | --- | --- |
|  | 1993 - | נס אישי של המלך אלברט השני | שלט האצולה של המלך, ומעליו כתר |
ממשל

| דגל | תאריך | שימוש | תיאור |
| --- | --- | --- | --- |
|  |  | נס המדינה | דגל בלגיה ובמרכזו אריה שלראשו כתר - סמל הלקוח מסמל בלגיה |
צבא

| דגל | תאריך | שימוש | תיאור |
| --- | --- | --- | --- |
|  |  | דגל צבא בלגיה | סמל הצבא, שעליו כתר, על רק לבן. |
|  |  | נס צי בלגיה | סלטיר (צלב אלכסוני) בשלושה צבעים, ובמרכזו סמל חיל הים. |
|  |  | נס חיל האוויר הבלגי | הרונדל של חיל האוויר על רקע כחול. |
מקומיים > מחוזות וקהילות

| דגל | תאריך | שימוש | תיאור |
| --- | --- | --- | --- |
|  |  | דגל מחוז בריסל | אירוס צהוב על רקע כחול |
|  |  | דגל מחוז פלנדריה | הדגל הוא סמל האזור |
|  |  | דגל מחוז ולוניה | תרנגול אדום על רקע צהוב. |
|  |  | דגל הקהילה דוברת הגרמנית בבלגיה | סמל האזור |
מקומיים > פרובינציות

| דגל | תאריך | שימוש | תיאור |
| --- | --- | --- | --- |
|  |  | דגל אנטוורפן |  |
|  |  | דגל פלנדריה המזרחית |  |
|  |  | דגל בראבנט הפלמית |  |
|  |  | דגל אֵנוֹ |  |
|  |  | דגל לייז' |  |
|  |  | דגל לימבורג |  |
|  |  | דגל לוקסמבורג |  |
|  |  | דגל נמור |  |
|  |  | דגל בראבנט הוולונית |  |
|  |  | דגל פלנדריה המערבית |  |
ישראל מלך שמרלינג

ישראל מלך שמרלינג (1892–1977) היה יושב-ראש מועצת רמת גן הראשונה, ולאחר מכן סגנו של ראש המועצה אברהם קריניצי.
קורות חיים

שמרלינג נולד וגדל ביפו, בנם של בת שבע ויחיאל שמרלינג, מראשי היישוב היהודי ביפו. למד בתלמוד תורה שערי תורה ואצל מלמדים פרטיים ביפו. כמו כן רכש השכלה כללית.
בהיותו בן שמונה עשרה החל לעבוד בחברה המשפחתית "בית המכס" לעמילות מכס ביפו. במלחמת העולם הראשונה עבר לאלכסנדריה ולקהיר. עם סיום המלחמה שב לארץ וקיבל לידיו את ניהול עסקי המשפחה יחד עם אחיו הגדול אברהם יוסף. ייסד ביפו את חברת "אחיעזר" לעזרה הדדית בין חבריה.
בשנת 1923 נשא את מרים לבית פופל מראשון לציון. אביה, מרדכי פופל, היה יינן ראשי של יקבי כרמל מזרחי, וכשנפתח סניף כרמל מזרחי בקהיר נשלח לפקח על הקמתו.
לאחר נישואיו הצטרף לקבוצה שקנתה אדמות בכפר הערבי סלמה, שעליהן הוקמה שכונת קריית בורוכוב. היה מראשוני המתיישבים ב"עיר גנים", לימים רמת גן. בשנת 1925 נבחר ליושב ראש המועצה הראשון של רמת גן, ושימש בתפקידו עד מאי 1926, אז החליפו אברהם קריניצי. בשנת 1927 היה ממייסדי "הלוואה וחסכון שרון רמת גן", ושימש יושב ראש ההנהלה עד 1938. בשנת 1935 נבחר כסגנו של קריניצי, ושימש בתפקידו עד 1938. בעליית הגג של ביתו החביא נשק של ההגנה.
היה מראשי המזרחי ברמת גן וחבר המועצה הדתית ברמת גן מיום היווסדה. נאבק על הקמת בית ספר דתי בעיר. בשנת 1952 הצטרף להנהלת מדרשית נעם בפרדס חנה.
נפטר בשנת 1977 ונקבר בבית הקברות נחלת יצחק.
זאב סיגל

| --- | --- |
אין תמונה חופשית
 לידה:  28 בדצמבר 1942 (בן 82) אלמדה, ארצות הברית ארצות הברית
 מדינה:  ארצות הברית 
 השכלה:  אוניברסיטת סן פרנסיסקו
 מקצוע:  יזם
 מעסיק:  סטארבקס 
 
זאב סיגל (באנגלית: Zev Siegl, נולד ב-28 בדצמבר 1942) הוא יזם יהודי-אמריקאי, אחד משלושת המקימים של רשת בתי הקפה סטארבקס.
קורות חיים

זאב סיגל נולד למשפחה יהודית אמריקאית ב-28 בדצמבר 1942 באלמדה, קליפורניה.
סיגל הוא גם מייסד Quatermaine Coffee Roasters בוושינגטון, פירלס פאי בסיאטל, ו-BuckleUp, ששמה שונה מאוחר יותר ל-Socialbeesstrategy.com.
חיים אישיים

סיגל מתגורר בסיאטל, וושינגטון. ונשוי לאומנית רובין סיגל (Robin Siegl).
הערות שוליים

↑  Ian, Zev Siegl Bio, Age, Wife, Children, Family, Net Worth, Starbucks
ערך זה הוא קצרמרבנושא אישים. אתם מוזמנים לתרום לוויקיפדיה ו.
לוק אוונס

| --- | --- |

לוק אוונס, 2014
 לידה:  15 באפריל 1979 (בן 45) Pontypool, ויילס, הממלכה המאוחדת 
 שם לידה:  Luke George Evans 
 מדינה:  הממלכה המאוחדת, ויילס 
 תקופת הפעילות:  מ-2000
 מקום לימודים:  דרמה סנטר לונדון  London Studio Centre 
 פרסים והוקרה:  פרסי בחירת הנוער 
 http://www.lukeevans.uk.com
 פרופיל ב-IMDb
 
לוק ג'ורג' אוונס (באנגלית: Luke George Evans;‏ נולד ב-15 באפריל 1979) הוא זמר ושחקן קולנוע וולשי, אשר ידוע בזכות תפקידיו בסרטים "התנגשות הטיטאנים", "שלושת המוסקטרים", "מהיר ועצבני 6", בטרילוגיית "ההוביט", "דרקולה: ההתחלה" ו"הקרב על מידווי".
ביוגרפיה

אוונס נולד וגדל בעיירה אָבֶּרְבָּרְגוֹיְד (אנ') שבדרום ויילס, בנם היחיד של איבון ודייוויד אוונס. הוא עזב את ביתו בגיל צעיר כדי לנסוע ללמוד משחק בקארדיף ובלונדון. הוא צבר ניסיון לראשונה על בימות תיאטרון ברחבי אנגליה והתגלה בזכותו הופעה מפורסמת במחזמר "טאבו" בתפקיד בילי.
קריירה

אוונס הופיע לראשונה כשחקן קולנוע בשנת 2010 בקומדיה של סטיבן פרירס "תמרה דרו" בתפקיד אנדי קוב לצידה של ג'מה ארטרטון ובשובר בקופות "התנגשות הטיטאנים".
בשנת 2011 הופיע אוונס בפנטזיות הפעולה "בני אלמוות" בתור זאוס מלך האלים ו"שלושת המוסקטרים" בתפקיד המוסקטר ארמיס. ב-2012 השתתף לצידו של ג'ון קיוזאק במותחן הפשע "העורב" בתפקיד הבלש אמט פילדס.
בשנת 2013 התפרסם אוונס בתפקיד אואן שואו הנבל הראשי בסרט האקשן שובר הקופות "מהיר ועצבני 6" ובסרטו של פיטר ג'קסון "ההוביט: מפלתו של סמאוג" בתור ברד הקשת וכן בסרט "דרקולה: ההתחלה".
בשנת 2016 שיחק בתפקיד ראשי במותחן "הבחורה על הרכבת" לצידם של אמילי בלאנט, אליסון ג'ני, אדגר רמירס ולורה פריפון. בשנת 2017 שיחק בסרט הפנטזיה "היפה והחיה", לצד אמה ווטסון, דן סטיבנס ויואן מקגרגור. הסרט מבוסס על סרט האנימציה של חברת וולט דיסני "היפה והחיה" מ-1991.
בשנת 2018 שיחק בסדרה "רצח אופי" בתפקיד ג'ון מור. הסדרה מבוססת על ספר בעל אותו שם מאת קיילב קאר.
בשנת 2019 שיחק בסרט "אנה" בתפקיד אלכס (סוכן ק.ג.ב.) לצידה של סשה לוס.
במרץ 2021 החלו הצילומים לסרט "פינוקיו" אשר צפוי לצאת בסוף שנת 2022, בו אוונס מגלם את דמותו של העגלון. באותה שנה נודע כי ישוב לגלם את גסטון בסדרת הטלוויזיה "עיירה קטנה" בשירות הזרמת המדיה דיסני+, ותשמש כפריקוול עבור עלילת הסרט "היפה והחיה" ותתמקד בדמויותיהם של גסטון ולה-פו.
בפברואר 2025 הצטרף לצוות השחקנים של הסרט "Bear Country" ויגלם את ג'ו קרבר, סוכן פדרלי סמוי המתחזה לקונה פוטנציאלי במטרה לחדור לקרטל שמנקה כסף דרך המועדון.
חיים אישיים

אוונס הוא הומוסקסואל מוצהר.
בין השנים 2014–2016 היה בזוגיות עם השחקן והדוגמן הספרדי ג'ון קורטחרנה (אנ').
אוונס היה במערכת יחסים עם השחקן הקולומביאני ויקטור טורפין בשנת 2018, וכן עם המנהל האמנותי הארגנטינאי רפאל אולארה מ-2019 עד 2020.
דיסקוגרפיה > אלבומי אולפן

2019: At Last
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | סקס סמים ורוקנרול | קלייב ריצ'רדס |  |
| 2010 | התנגשות הטיטאנים | אפולו |  |
| 2010 | רובין הוד | בריון |  |
| 2010 | תמרה דרו | אנדי קוב |  |
| 2011 | בליץ | הבלש קרייג סטוקס |  |
| 2011 | שלושת המוסקטרים | ארמיס |  |
| 2011 | בני אלמוות | זאוס |  |
| 2011 | Flutter | אדריאן |  |
| 2012 | Ashes | ג'יי.בי |  |
| 2012 | העורב | אמט פילדס |  |
| 2012 | אף אחד לא נשאר חי | דרייבר |  |
| 2012 | ההוביט: מסע בלתי צפוי | ברד הקשת | מהדורה מורחבת בלבד |
| 2013 | מהיר ועצבני 6 | אוון שואו |  |
| 2013 | ההוביט: מפלתו של סמאוג | ברד הקשת |  |
| 2014 | דרקולה: ההתחלה | ולאד המשפד |  |
| 2014 | ההוביט: קרב חמשת הצבאות | ברד הקשת |  |
| 2015 | מהיר ועצבני 7 | אוון שואו |  |
| 2015 | גורד שחקים | ריצ'רד ויילדר | מועמד פרס הקולנוע הבריטי העצמאי לשחקן המשנה הטוב ביותר (אנ') (2015) |
| 2016 | Message from the King | ד"ר פול וונטוורת' |  |
| 2016 | הבחורה על הרכבת | סקוט היפוול |  |
| 2017 | היפה והחיה | גסטון |  |
| 2017 | מהיר ועצבני 8 | אוון שואו |  |
| 2017 | פרופסור מרסטון ונשות החיל | ויליאם מולטון מרסטון (אנ') |  |
| 2018 | State Like Sleep | אמיל |  |
| 2018 | 10x10 | לואיס |  |
| 2019 | מסיבה סוף | בן הוקינס |  |
| 2019 | תעלומת רצח | צ'ארלס קוונדיש |  |
| 2019 | אנה | אלכס צ'נקוב |  |
| 2019 | StarDog and TurboCat | פליקס | דיבוב |
| 2019 | הילדה החטופה | מייק |  |
| 2019 | הקרב על מידוויי | קומנדר וייד מקלוסקי (אנ') |  |
| 2021 | משבר | ד"ר ביל סימונס |  |
| 2022 | פינוקיו | העגלון (אנ') |  |
| 2022 | סקרוג': מזמור לחג המולד | אבנעזר סקרוג' | דיבוב |
| 2023 | Our Son | ניקי |  |
| 2023 | נחמה מתוקה (אנ') | אוליבר |  |
| 2024 | 5lbs of Pressure | אדם |  |
| יפורסם בהמשך | Bear Season | איזי |  |
| יפורסם בהמשך | World Breaker |  |  |
| יפורסם בהמשך | Bear Country | ג'ו קרבר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | שוד הרכבת הגדול | ברוס ריינולדס (אנ') | מיני-סדרה |
| 2016, 2018 | רובוט צ'יקן | ג'יימס בונד / וולברין | דיבוב; 2 פרקים |
| 2018 - 2020 | רצח אופי | ג'ון מור | תפקיד ראשי (2 עונות); 18 פרקים |
| 2020 - 2021 | Crossing Swords | המלך מרימן | דיבוב; 20 פרקים |
| 2021 | The Pembrokeshire Murders | סטיב ווילקינס | מיני-סדרה |
| 2021 | תשעה זרים מושלמים | לארס לי | מיני-סדרה |
| 2022 - 2023 | Echo 3 | במבי | תפקיד ראשי; 10 פרקים |
| 2024 | The Way | הוגווד | 2 פרקים |
| TBA | קרימינל (אנ') | טרייסי | סדרה עתידית של אמזון פריים וידאו |
| TBA | עיירה קטנה | גסטון | מיני-סדרה עתידית של דיסני+ |
הערות שוליים

1 2  Andreas Wiseman, Aaron Paul, Luke Evans & Daniel Zovatto Join Russell Crowe In ‘Bear Country’, Deadline, ‏2025-03-04 (באנגלית אמריקאית)
| מהיר ועצבני |
| --- | --- | --- |
| סרטים | מהיר ועצבני (2001) • מהיר ועצבני 2 (2003) • מהיר ועצבני 3 (2006) • מהיר ועצבני 4 (2009) • מהיר ועצבני 5 (2011) • מהיר ועצבני 6 (2013) • מהיר ועצבני 7 (2015) • מהיר ועצבני 8 (2017) • מהיר ועצבני 9 (2021) • מהיר ועצבני 10 (2023) |  |
| סרטים קצרים | מבוא טעון-טורבו (2003) • לוס בנדולרוס (2009) |  |
| ספין אוף | מהיר ועצבני: הובס ושואו (2019) • מהיר ועצבני: מרגלים על הכביש (2019–) |  |
| דמויות ושחקנים ראשיים | דומיניק "דום" טורטו (וין דיזל) • בריאן אוקונר (פול ווקר) • לטי אורטיז (מישל רודריגז) • מיה טורטו (ג'ורדנה ברוסטר) • לוק הובס (דוויין ג'ונסון) • רומן פירס (טייריס גיבסון) • טג' פארקר (לודאקריס) • טגו ליאו (טגו קלדרון) • ריקו סאנטוס (דון עומר) • ראמזי (נטלי עמנואל) • אלנה ניבס (אלסה פאטקי) • אוון שואו (לוק אוונס) • דקארד שואו (ג'ייסון סטיית'האם) |  |
| דמויות ושחקנים משניים | האן (סונג קאנג) • ג'יזל (גל גדות) • וינס (מאט שולץ) • שון בוזוול (לוקאס בלאק) • פרנק פטי (קורט ראסל) |  |
| במאים | רוב כהן (1) • ג'ון סינגלטון (2) • ג'סטין לין (3–6, 9) • ג'יימס ואן (7) • פ. גארי גריי (8) • דייוויד ליטץ' (הובס ושואו) • מיכה גונל, ברט האלנד (מרגלים על הכביש) • לואי לטריה (10) |  |
| --- | --- |
בקרת זהויות :  NLI: 987007340460205171  PLWABN: 9811782634905606  BIBSYS: 14025062  BNE: XX5248660  BnF: cb166149042 (data)  CiNii: DA19731045  GND: 1023854244  ISNI: 0000 0001 1513 6398  LCCN: no2011022982  MusicBrainz: 0cd67368-7bbd-4572-b8d8-180455b61088  NKC: xx0193891  NLA: 58789733  NLK: KAC2020L7492  NTA: 385909349  SUDOC: 181269708  VIAF: 167800050   WorldCat (עם VIAF): 167800050
מורט מנדל

| --- | --- |

 לידה:  19 בספטמבר 1921 קליבלנד, אוהיו, ארצות הברית 
 פטירה:  16 באוקטובר 2019 (בגיל 98) פלורידה, ארצות הברית
 מדינה:  ארצות הברית ארצות הברית
 מקום מגורים:  קליבלנד 
 השכלה:  אוניברסיטת קייס וסטרן ריזרב 
 מפלגה:  המפלגה הדמוקרטית 
 בת זוג:  ברברה מנדל
 
מורט (מורטון) מנדל (באנגלית: Morton Mandel;‏ 19 בספטמבר 1921 – 16 באוקטובר 2019) היה איש עסקים, יזם, פילנתרופ ומיליארדר יהודי-אמריקאי. בשנת 1940, הקים מנדל יחד עם אחיו, ג'ק וג'ו, את חברת פרמייר אינדסטריאל קורפוריישן, שהפכה במרוצת השנים לאחת החברות הגדולות בעולם לייצור והפצה של חלקים לשימוש בתעשייה כבדה ואלקטרוניקה. מנדל נודע בשל פעילותו הפילנתרופית הנרחבת בקליבלנד, בקהילה היהודית ובמוסדות ישראליים שונים.
קורות חיים > ראשית חייו

מנדל נולד לזוג הורים יהודיים, יוצאי גליציה שבפולין, שהחליטו להגר לארצות הברית. המשפחה סבלה ממחסור תמידי במשאבים, אך מנדל מתאר ילדות מאושרת בשיקגו, יחד עם שני אחיו ואחותו.
קורות חיים > פרימייר אינדסטריאל קורפוריישן

בשנת 1938 החל מנדל ללמוד באוניברסיטה. את לימודיו בשנה הראשונה מימן בעזרת מלגה, ואת השנה השנייה מימן בכוחות עצמו על ידי מכירת חלקי חילוף למכוניות. הוא עבד אצל דודו, שהיה בעל עסק קטן של מכירת חלקי חילוף למכוניות. בעסק זה עבד גם אחיו ג'ק ששימש כאיש מכירות. בשלב מסוים, החליט הדוד לחזור לניו יורק ולא היה מעוניין לקחת עמו את המלאי שצבר בחנות. שלושת האחים מורט, ג'ק וג'ו אספו את כל חסכונותיהם שהיו סכום כולל של כ-900$ וקנו את העסק של דודם. מכיוון שעל כל הקופסאות של חלקי החילוף היה כתוב "פרמייר אוטומוטיב סופליי קומפני" הם החליטו לקרוא לחברה בשם זה שפירושו "פרימייר חלקי רכב".
בשנת 1943 גויס מנדל לצבא, הפסיק את לימודיו, והאוניברסיטה הפכה לחלום רחוק. מנדל חזר בתום המלחמה בשנת 1945 והשתלב בעסק שפרנס את המשפחה בכבוד.
לאחר שמנדל הבין כי העסק אינו מתפתח ונוסק, החליט לשאול את לקוחות העסק אילו חלקים הם צריכים. במשך שלושה חודשים הם לא עסקו במכירת החלקים שבחנות, אלא רק הסתובבו בין הלקוחות במטרה להבין מה הם החלקים שאינם בהישג ידם של הלקוחות. הם הכינו רשימה של חלקים קשים להשגה, השיגו אותם ומכרו אותם. בנקודה זו חלה תפנית והעסק הפך מעסק קטן, לחברה מצליחה.
קורות חיים > פילנתרופיה

בשנת 2003 במטרה להשקיע ולתרום לתעשייה הישראלית הקים מנדל את קבוצת ההחזקות IEL, שמחזיקה בחברת פניציה מפעלי זכוכית, ביקורופא  ותדביק מערכות.
בשנת 1992 הקים את "קרן מנדל-ישראל" מתוך תחושת אחריות חברתית ורצון לתרום למדינה. המכונים עוסקים בפיתוח מנהיגות מקומית והכשרה, לקרן מנדל חמש יחידות:
בית הספר מנדל למנהיגות חינוכית
יחידת בוגרי מנדל
מכון מנדל למנהיגות
מרכז מנדל למנהיגות בנגב
מרכז מנדל למנהיגות בצפון
בנוסף, חיבר מנדל את הספר "הסוד טמון באנשים". הספר עוסק בניהול, במנהיגות, ובקורות חייו של מנדל.
מנדל נפטר ב-16 באוקטובר 2019 בביתו שבפלורידה. כחודש לאחר מכן, נפטרה רעייתו, ברברה (אנ'), שכיהנה בשנים 1983–1987 כנשיאת המועצה הלאומית של נשים יהודיות.
הערות שוליים

1 2  כך נזהרתי מאוד, והפכתי למיליארדר, באתר גלובס, 24 ביוני 2005
↑  Mandel, Morton (2013) It’s All About Who You Hire, How They Lead,... and Other Essential Advice from a Self-Made Leader, San Francisco: Jossey-Bass
↑  Morton Mandel dies at age 98, Cleveland Jewish News, ‏16 באוקטובר 2019 (באנגלית)
| --- | --- |
בקרת זהויות :  NLI: 987007513315005171  GND: 1041277849  ISNI: 0000 0003 8111 4167  LCCN: n2012048721  VIAF: 260409028   WorldCat (עם VIAF): 260409028
אלי פאריסר

| --- | --- |

 לידה:  17 בדצמבר 1980 (בן 44) Lincolnville, ארצות הברית 
 מדינה:  ארצות הברית 
 השכלה:  Bard College at Simon's Rock  Camden Hills Regional High School 
 
פאריסר, 2010
אלי פאריסר (באנגלית: Eli Pariser; נולד ב-17 בדצמבר 1980) הוא יזם אינטרנט יהודי-אמריקאי שהקים בין השאר את "Upworthy", אתר אינטרנט להעלאה ושיתוף של תוכן ויראלי, ואת "MoveOn.org", אתר ובו פועלת קהילת אקטיביסטים, אשר מנצלת את הקדמה הטכנולוגית על מנת לשתף ולהוביל לשינויים בחברה.
בשנת 2001 החל פאריסר את מעורבותו הווירטואלית כפעיל פוליטי. מיד לאחר אירועי ה-11 בספטמבר בארצות הברית, ביקש פאריסר להפגין נגד כוונת הנשיא דאז, ג'ורג' וו. בוש, לנקום במפגעים. הוא הקים את האתר 9-11.peace.org, עצומה שקראה ל"איפוק ושליטה עצמית" של הממשל. פאריסר שלח את קישור האתר לכ- 30 מחבריו, שעשו כמוהו וכך צבר האתר תאוצה. כשלושה ימים מאוחר יותר קרס האתר בגלל עודף מתחברים. בחלוף שבועיים הגיע העצומה למעל חצי מיליון חתימות.
הצלחת העצומה הביאה לחיבור בינו לבין ווס בויד, מייסד MoveOn.org, אתר אינטרנט העוסק בגיוס פעילים עבור המפלגה הדמוקרטית בארצות הברית. השניים איחדו את אתריהם מעט מאוחר יותר, כשפאריסר מתמנה למנהל הקמפיינים הבינלאומיים של האתר המאוחד וב- 2009 הופך ליושב ראש מועצת המנהלים שלו.
"האינטרנט מראה לנו את מה שנדמה לו שאנו רוצים לראות, אבל לא בהכרח את מה שאנו צריכים לראות" - היזהרו מ"בועות הפילטר" TED מאי 2011
במאי 2011 הוציא פאריסר ספר בשם "בועת הפילטר: מה האינטרנט מסתיר מכם" בו הוא מסביר כיצד אתרי אינטרנט ומנועי חיפוש מסננים מידע עבור כל גולש בצורה שונה. לדעתו של פאריסר, הגולשים נכנעים לסינון זה בעל כורחם ומוצאים עצמם ממודרים מהרבה מידע ותוכן שאמור להיות נגיש לכולם בצורה שווה. טענות אלו מופנות בעיקר למפתחי גוגל ופייסבוק.
מחמוד ג'אבר

מחמוד ג'אבר (בערבית: محمود جابر; נולד ב-5 באוקטובר 1999) הוא כדורגלן ערבי-ישראלי, המשחק בעמדת הקשר במכבי חיפה מליגת העל ובנבחרת ישראל.
קריירת מועדונים

ג'אבר נולד וגדל בטייבה והחל את הקריירה שלו בקבוצת הילדים של הפועל כפר סבא, ובגיל 13 הצטרף לזו של מכבי חיפה ושיחק בכל קבוצות הגיל של המועדון, עד שהגיע לבוגרת.
בקיץ 2019 הושאל להפועל נוף הגליל מהליגה הלאומית בה שיחק שנתיים. ב-5 באוגוסט 2019 ערך את הופעת הבכורה שלו בקבוצה הבוגרת בניצחון 0–1 נגד מכבי אחי נצרת במסגרת גביע הטוטו. ב-20 בדצמבר 2019 הבקיע את שער הבכורה שלו בקבוצה בניצחון 1–3 נגד הפועל מרמורק הרחובותית, במסגרת סיבוב ח' של גביע המדינה. עונה לאחר מכן, היה שותף לחזרה של המועדון לליגת העל אחרי 15 שנות היעדרות.
בקיץ 2021 חזר מההשאלה לסגל של מכבי חיפה. ב-29 ביולי 2021 ערך את הופעת הבכורה שלו במועדון כשנכנס כמחליף בדקה ה-80, בניצחונה הביתי של קבוצתו 5–1 על דינמו טביליסי במסגרת שלב המוקדמות השני של הקונפרנס ליג של אופ"א. ב-16 באוקטובר 2021 הבקיע צמד (בהפרש של 43 דקות) בניצחון החוץ בליגת העל 1–4 נגד הפועל ירושלים.
ב-2 באוגוסט 2023 הבקיע שער קריטי בסיבוב השני של מוקדמות ליגת האלופות נגד שריף טירספול בדקה ה-85, אשר שלחה את המשחק להארכה שבו מכבי חיפה ניצחה 4-1 בהארכה.
קריירה בינלאומית

ב-26 במאי 2022 זומן לראשונה לסגל נבחרת ישראל הבוגרת, לקראת המשחקים בליגת האומות מול איסלנד ואלבניה. ב-2 ביוני 2022 ערך את הופעת הבכורה שלו בבוגרים של נבחרת ישראל בתיקו הביתי 2–2 מול איסלנד במסגרת ליגת האומות 2022/2023 של אופ"א, כשנכנס כמחליף במחצית השנייה.
תארים

ליגה לאומית: 2020/2021
גביע הטוטו (ליגת המשנה): 2020/2021
ליגת העל: 2021/2022, 2022/2023
גביע הטוטו: 2021/2022
אלוף האלופים: 2021, 2023
חיים אישיים

הוא אחיו הצעיר של הכדורגלן וקפטן נבחרת פלסטין לשעבר, עבדאללה ג'אבר.
הערות שוליים

1 2  "מאבדים כישרון". סערת ג'אבר בפלסטין, באתר ערוץ הספורט, 1 ביוני 2022
↑  דורון בן דור, ‏חזן פרסם את סגל הנבחרת: ויטור ואצילי בפנים, באתר ONE‏, 26 במאי 2022
ילדה של אמונה

"ילדה של אמונה" הוא אלבום האולפן השלישי של הזמרת הישראלית אודיה. הוא יצא לאור ב-8 בספטמבר 2024 תחת הוצאת חברת התקליטים הליקון ארומה מיוזיק.
רקע וקידום

אודיה כתבה את רוב שירי האלבום בווילה בצפון, אותה שכרה כדי להתבודד ולעבוד. אודיה חשפה באינסטגרם שלה כי השיר הראשון באלבום, "קריוקי פסנתר בסלון", נכתב במהלך אוגוסט 2024.
ב-20 באוגוסט 2024 יצאו מתוך האלבום השירים "עובד בכפר", "לילה טוב", ו"בן אדם". השיר "עובד בכפר" נחשף לראשונה באתר מאקו.
לאחר צאת האלבום, הגולשים ברשת שמו לב לדמיון בין עטיפת האלבום של אודיה לבין עטיפת האלבום SOS של הזמרת האמריקאית סיזה. מטעמה של אודיה לא נמסרה תגובה להאשמות על ההעתקה.
באוקטובר 2024 יצאה יחד עם הזמר אושר כהן לסיבוב הופעות לקידום האלבום.
הרכב

האלבום כולל 13 שירים. האלבום נוצר בשיתוף פעולה עם מספר כותבים ומפיקים, ביניהם תמיר צור, אופיר כהן, טליסמאן וג'ורדי. ישנם שיתופי פעולה באלבום עם זמרים וראפרים, כולל דואט עם טליסמאן ושירים עם ליעד מאיר ואיזי. האלבום מכיל שירים אישיים במיוחד, בהם היא מדברת על הקשר עם אביה והתחרות עם זמרות אחרות.